पूर्व सांसदों एवं विधायकों को पेंशन बंदी की मांग पर धरना
श्रीगंगानगर | महाराणाक्रांति पार्टी ने सोमवार को पूर्व सांसदों, राज्य सभा सांसदों, विधायकों को प्रतिमाह दी जा रही पैंशन के विरोध में कलेक्ट्रेट के समक्ष धरना प्रदर्शन कर राष्ट्रपति के नाम कलेक्टर को ज्ञापन सौंपा। ज्ञापन में पार्टी ने कहा है कि पांच साल जनप्रतिनिधित्व करने वाले नेताओं को जीवनभर पेंशन दी जाती है। इससे बड़ा खर्चा बढ़ रहा है। पूर्व जन प्रतिनिधियों को पेंशन बंद कर जन कल्याण में लगाई जाए। इस अवसर पर पार्टी के राष्ट्रीय अध्यक्ष दुलीचन्द मेघवाल, राष्ट्रीय सचिव योगेश कत्थक, जिलाध्यक्ष अनुसूचित जाति मोर्चा रमेश लोथिया, पार्टी जिलाध्यक्ष विनोद सिंगल, सुनील पेंटर, युवा मोर्चा के जिला महासचिव अतुल मुदगल, विद्यार्थी प्रकोष्ठ के जिलाध्यक्ष विकास आबुपुरिया, राजेन्द्र जोईया सहित बड़ी संख्या में पार्टी कार्यकर्ता एवं पदाधिकारी उपस्थित थे।
hin_Deva hin_Deva